****

**รายละเอียดของประสบการณ์ภาคสนาม**

**วิทยาลัยนิเทศศาสตร์ สาขาวิชาการสร้างสรรค์คอนเทนต์ดิจิทัล**

**หลักสูตร นิเทศศาสตรบัณฑิต สาขาวิชาการสร้างสรรค์คอนเทนต์ดิจิทัล**

**หมวดที่ 1 ข้อมูลทั่วไป**

|  |  |  |  |  |  |  |
| --- | --- | --- | --- | --- | --- | --- |
| DCC 489 |  | การฝึกงานวิชาชีพ | | | 1 | (0-40-20) |
|  |  | (Internship) | | |  |  |
| วิชาบังคับร่วม |  | - | | |  |  |
| วิชาบังคับก่อน |  | ต้องผ่านการศึกษากลุ่มวิชาชีพไม่น้อยกว่า 30 หน่วยกิต โดยมีระยะเวลาในการฝึกงานวิชาชีพ ไม่น้อยกว่า 8 สัปดาห์ | | |  |  |
| ภาคการศึกษา |  | 2/2567 | | |  |  |
| กลุ่ม |  | 01 | | |  |  |
| ประเภทของวิชา |  | วิชาศึกษาทั่วไป | | |  |  |
|  |  | วิชาเฉพาะ | | |  |  |
|  |  | วิชาเลือกเสรี | | |  |  |
| อาจารย์ผู้รับผิดชอบ | | ผศ.ดร.บุปผา บุญสมสุข | | | | |
| อาจารย์ที่ปรึกษา | |  | | | | |
| วันที่จัดทำ | | 1 ธันวาคม 2567 |  |  |  |  |

**หมวดที่ 2 วัตถุประสงค์**

**1. วัตถุประสงค์ของรายวิชา**

1) มีทักษะในการปฏิบัติงานจากสถานประกอบการ ตลอดจนมีความเข้าใจในหลักการ ทฤษฎีมากยิ่งขึ้น โดยการสืบค้น วิเคราะห์ สังเคราะห์ และนำเสนออย่างเหมาะสม

2) สามารถบูรณาการความรู้ที่เรียนมาคิดอย่างเป็นระบบและมีวิจารณญาณ เพื่อนำไปแก้ปัญหาในขณะที่ปฏิบัติงาน และใช้เทคโนโลยีสารสนเทศเป็นเครื่องมือในการปฏิบัติงานวิชาชีพได้อย่างเหมาะสม

3) มีความคิดสร้างสรรค์ กล้าแสดงออกและสามารถทำสิ่งที่เป็นประโยชน์กับงานได้

4) มีระเบียบวินัย ตรงต่อเวลา เข้าใจวัฒนธรรมขององค์การ มีมนุษยสัมพันธ์ดี ปรับตัวให้เข้ากับสถานประกอบการได้

**2. ผลลัพธ์การเรียนรู้ของรายวิชา (Course Learning Outcomes: CLOs) :**

1) สามารถนำองค์ความรู้มาบูรณาการ และประยุกต์ใช้ให้เหมาะสม

2) สามารถคิดอย่างมีวิจารณญาณ โดยนำข้อมูลที่ผ่านกระบวนการสืบค้น คิดวิเคราะห์ ข้อมูล อย่างเป็นระบบจากแหล่งข้อมูลที่เชื่อถือได้ มาประมวลผล เพื่อหาแนวทางในการไขปัญหาอย่างรอบด้าน

3) มีจริยธรรม และจรรยาบรรณในการประกอบวิชาชีพสื่อดิจิทัล ตระหนักถึงผลกระทบที่จะเกิดขึ้นจากการสร้างสรรค์คอนเทนต์ดิจิทัล เคารพในสิทธิ เสรีภาพและศักดิ์ศรีความเป็นมนุษย์

4) มีความใฝ่รู้ กระตือรือร้น เรียนรู้รอบด้าน เท่าทันการเปลี่ยนแปลง กล้าคิด กล้าทำอย่างสร้างสรรค์

**หมวดที่ 3 การพัฒนาผลการเรียนรู้ของนักศึกษา**

การพัฒนาผลการเรียนรู้ในมาตรฐานผลการเรียนรู้แต่ละด้านที่มุ่งหวัง **มีดังต่อไปนี้**

**1. สรุปเกี่ยวกับความรู้หรือทักษะที่ต้องการจะพัฒนาจากประสบการณ์ที่ได้จากการฝึกภาคสนาม/ฝึกในสถานประกอบการ**

**1.1 คุณธรรมจริยธรรมที่ต้องพัฒนา**

นักศึกษาจะต้องเรียนรู้วัฒนธรรมองค์กรในองค์กรวิชาชีพภายนอกที่เข้าไปฝึกงานเช่น การตรงต่อเวลา ความซื่อสัตย์ การปฏิบัติตามธรรมเนียมปฏิบัติขององค์กร การเก็บรักษาความลับทางธุรกิจขององค์กรวิชาชีพภายนอกเป็นต้น

**1.2 ความรู้ที่จะได้รับ**

ได้รับประสบการณ์ตรงจากการปฏิบัติจริง ซึ่งจะเป็นการบูรณาการความรู้ที่เรียนมาทั้งหมดในชั้นเรียนให้เข้ากับการปฏิบัติงานจริง

**1.3 ทักษะทางปัญญาที่จะได้รับการพัฒนา/ผลการเรียนรู้ด้านทักษะทางปัญญา**

- มีความรู้ความเข้าใจ และนำความรู้ไปปฏิบัติงานได้

- มีทักษะในการปฏิบัติงาน

**1.4 ทักษะความสัมพันธ์ระหว่างบุคคลและความสามารถในการรับภาระความ**

**รับผิดชอบที่ควรมีการพัฒนา**

- มีความรับผิดชอบต่องานที่ได้รับมอบหมาย

- พฤติกรรมการปฏิบัติงานในองค์กรวิชาชีพภายนอก

- การมีมนุษยสัมพันธ์กับบุคลากรในองค์กรวิชาชีพภายนอก

**1.5 ทักษะการคิดคำนวณและการสื่อสารที่ควรมีการพัฒนา**

- สามารถคิดอย่างมีระบบ และมีเหตุผลในการคิด

- สามารถสื่อสารด้วยการรายงานทั้งเป็นลายลักษณ์อักษร และด้วยวาจา

**2.** อธิบายกระบวนการหรือกิจกรรมต่างๆ ที่จะพัฒนาความรู้หรือทักษะในข้อ **1**

**2.1 กระบวนการหรือกิจกรรมเพื่อพัฒนาคุณธรรมจริยธรรม**

นักศึกษาฝึกปฏิบัติงาน โดยนำความรู้ไปประยุกต์ใช้ สังเกตและพัฒนาตนเองในขณะฝึกปฏิบัติงานในองค์กรวิชาชีพภายนอก เน้นการเรียนรู้จากการปฏิบัติจริง

การฝึกงานแบ่งเป็น 3 ขั้นตอน ดังนี้

1) การปฐมนิเทศก่อนฝึกงาน เป็นขั้นตอนการทบทวนความรู้ ความเข้าใจนโยบาย การวางตน และเตรียมความพร้อมก่อนฝึกงาน

2) การฝึกงานของนักศึกษาในองค์กรวิชาชีพภายนอกเป็นเวลา 8 สัปดาห์ โดยมีพนักงานพี่เลี้ยงในองค์กรวิชาชีพภายนอกและมีอาจารย์นิเทศจากมหาวิทยาลัยไปนิเทศในองค์กรวิชาชีพภายนอก ประมาณ 1- 2 ครั้ง

3) การทำรายงานและสัมมนาหลังฝึกงาน เพื่อสรุปผลการปฏิบัติงาน แลกเปลี่ยนประสบการณ์ การเรียนรู้ที่ได้จากการฝึกงาน และให้ข้อเสนอแนะ สร้างความมั่นใจในการฝึกปฏิบัติงาน และเพื่อ

การพัฒนา กระบวนการฝึกงาน

**2.2 กระบวนการหรือกิจกรรมเพื่อพัฒนาความรู้**

การปฏิบัติงานจริงในองค์กรวิชาชีพภายนอกโดยได้รับการแนะนำจากบุคลากรขององค์กรวิชาชีพภายนอก และมีอาจารย์นิเทศให้คำปรึกษาอีกทางหนึ่ง จะสามารถพัฒนาความรู้ในเชิงบูรณาการได้เป็นอย่างดี

**2.3 กระบวนการหรือกิจกรรมต่าง ๆ ที่ใช้ในการพัฒนาทักษะทางปัญญา**

การปฏิบัติงานจริงเป็นกระบวนการที่จะพัฒนาทักษะทางปัญญาได้เป็นอย่างดี

**2.4 กระบวนการ หรือกิจกรรมต่าง ๆ ที่จะพัฒนาทักษะความสัมพันธ์ระหว่างบุคคลและความสามารถในการรับภาระความรับผิดชอบที่ควรมีการพัฒนา**

การปฏิบัติงานในองค์กรวิชาชีพภายนอก โดยนักศึกษาสามารถปฏิบัติงานกับผู้ร่วมงานในองค์กรวิชาชีพภายนอกได้ รู้จักการปรับตัวให้เข้ากับวัฒนธรรมขององค์กร

**2.5 กระบวนการหรือกิจกรรมต่าง ๆ ที่จะพัฒนาทักษะการคิดคำนวณและการสื่อสารที่ควรมีการพัฒนา**

การมีปฏิสัมพันธ์กับผู้ร่วมงานในองค์กร การมีส่วนร่วมในกิจกรรมที่องค์กรวิชาชีพภายนอกจัดขึ้น

**3.** วิธีการที่จะใช้ในการประเมินผลการเรียนรู้ในมาตรฐานผลการเรียนรู้แต่ละด้านที่เกี่ยวข้อง

**3.1 วิธีการประเมินผลการเรียนรู้**

- รายงานที่นักศึกษาจัดทำขึ้นระหว่างการฝึกงาน

- การประเมินจากแบบประเมินจากคณะโดยองค์กรวิชาชีพภายนอก

- ประเมินโดยคณาจารย์ที่รับผิดชอบรายวิชา และอาจารย์นิเทศ

**3.2 วิธีการประเมินความรู้ที่ได้รับ**

- ประเมินจากการมีส่วนร่วมครบทุกขั้นตอนในการฝึกงาน

- ประเมินจากรายงานที่นักศึกษานำส่งเมื่อเสร็จสิ้นการฝึกงาน

- ประเมินจากรายงานการประเมินผลขององค์กรวิชาชีพภายนอกจากแบบประเมินจากคณะ

**3.3 วิธีการประเมินทักษะทางปัญญาที่ได้รับการพัฒนา**

- ประเมินจากรายงานการประเมินผลขององค์กรวิชาชีพภายนอกจากแบบประเมินจากคณะ

- ประเมินจากรายงานของนักศึกษาที่จัดทำขณะฝึกงาน

**3.4 วิธีการประเมินทักษะความสัมพันธ์ระหว่างบุคคลของนักศึกษาและความสามารถในการรับ ภาระความรับผิดชอบ**

- ประเมินจากรายงานการประเมินผลขององค์กรวิชาชีพภายนอกจากแบบประเมินจากคณะ

**3.5 วิธีการประเมินการคิดคำนวณและการสื่อสารที่ควรมีการพัฒนา**

- รายงานการประเมินผลขององค์กรวิชาชีพภายนอก

- ผลการประเมินของอาจารย์นิเทศ

**3.** วิธีการที่จะใช้ในการประเมินผลการเรียนรู้ในมาตรฐานผลการเรียนรู้แต่ละด้านที่เกี่ยวข้อง

**3.1 วิธีการประเมินผลการเรียนรู้**

- รายงานที่นักศึกษาจัดทำขึ้นระหว่างการฝึกงาน

- การประเมินจากแบบประเมินจากคณะโดยองค์กรวิชาชีพภายนอก

- ประเมินโดยคณาจารย์ที่รับผิดชอบรายวิชา และอาจารย์นิเทศ

**3.2 วิธีการประเมินความรู้ที่ได้รับ**

- ประเมินจากการมีส่วนร่วมครบทุกขั้นตอนในการฝึกงาน

- ประเมินจากรายงานที่นักศึกษานำส่งเมื่อเสร็จสิ้นการฝึกงาน

- ประเมินจากรายงานการประเมินผลขององค์กรวิชาชีพภายนอกจากแบบประเมินจากคณะ

**3.3 วิธีการประเมินทักษะทางปัญญาที่ได้รับการพัฒนา**

- ประเมินจากรายงานการประเมินผลขององค์กรวิชาชีพภายนอกจากแบบประเมินจากคณะ

- ประเมินจากรายงานของนักศึกษาที่จัดทำขณะฝึกงาน

**3.4 วิธีการประเมินทักษะความสัมพันธ์ระหว่างบุคคลของนักศึกษาและความสามารถในการรับ ภาระความรับผิดชอบ**

- ประเมินจากรายงานการประเมินผลขององค์กรวิชาชีพภายนอกจากแบบประเมินจากคณะ

**3.5 วิธีการประเมินการคิดคำนวณและการสื่อสารที่ควรมีการพัฒนา**

- รายงานการประเมินผลขององค์กรวิชาชีพภายนอก

- ผลการประเมินของอาจารย์นิเทศ

**4. ความสอดคล้อง Course Learning Outcome (CLOs) กับผลลัพธ์การเรียนรู้**

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| CLOs | 1.ความรู้ | | | 2.ทักษะ | | | | 3.จริยธรรม | | | 4.ลักษณะบุคคล | | |
| 1.1 | 1.2 | 1.3 | 2.1 | 2.2 | 2.3 | 2.4 | 3.1 | 3.2 | 3.3 | 4.1 | 4.2 | 4.3 |
| **PLO 1** สามารถนำองค์ความรู้ทั้งทางวิชาการ วิชาชีพ ความเท่าทันการเปลี่ยนแปลงสถานการณ์โลก มาบูรณาการ ประยุกต์ใช้ ต่อยอดได้อย่างเหมาะสม |  | 🗸 |  |  |  |  |  |  |  |  |  |  |  |
| **PLO 2** สามารถคิด วิเคราะห์สร้างสรรค์คอนเทนต์ จากข้อมูลที่เชื่อถือได้ สามารถใช้เครื่องมืออุปกรณ์การผลิตสื่อดิจิทัลอย่างมืออาชีพ  และต่อยอดสู่การเป็นผู้ประกอบการธุรกิจคอนเทนต์ดิจิทัล |  |  |  |  | 🗸 |  |  |  |  |  |  |  |  |
| **PLO 3** มีจริยธรรม จรรยาบรรณในการประกอบวิชาชีพสื่อดิจิทัล สร้างสรรค์ผลงานที่มีคุณค่า ยกระดับคุณภาพชีวิต  สร้างเสริมสุขภาวะ ส่งต่อภูมิปัญญา |  |  |  |  |  |  |  | 🗸 |  |  |  |  |  |
| **PLO 4** คิดสร้างสรรค์ วิสัยทัศน์กว้างไกล ใฝ่รู้ เท่าทันการเปลี่ยนแลง กล้าคิด กล้าทำ นำสังคม |  |  |  |  |  |  |  |  |  |  | 🗸 |  |  |

**หมวดที่ 4 ลักษณะและการดำเนินการ**

**1. คำอธิบายโดยทั่วไปของประสบการณ์ภาคสนามหรือคำอธิบายรายวิชา**

ฝึกงานในสถาบันหรือหน่วยงานวิชาชีพต่าง ๆ ตามความสนใจและสอดคล้องกับสาขาวิชาที่ศึกษา เป็นเวลาไม่น้อยกว่า 8 สัปดาห์ และนำเสนอผลงานพร้อมเอกสารประกอบการฝึกงาน โดยผ่านการประเมินผลของหน่วยงานวิชาชีพและคณะกรรมการของสาขา

รายวิชานี้จะให้ความสำคัญของการมีประสบการณ์ทางวิชาชีพก่อนจบการศึกษา เพื่อให้นักศึกษามีความพร้อมในการทำงานจริง และให้นักศึกษาจะต้องทำโครงการปริญญานิพนธ์ก่อนจบการศึกษา ในรายวิชา DCC 492 ปริญญานิพนธ์ (Senior Project)

ลักษณะวิชาเป็นการศึกษาด้วยตนเองโดยการไปฝึกงานภายนอกในองค์กรวิชาชีพที่ดำเนินงานด้านสื่อสารมวลชน หรือสื่อดิจิทัล ตามขั้นตอนที่ทางวิทยาลัยนิเทศศาสตร์กำหนดไว้ ในชั้นปีที่ 3 หรือชั้นปีที่ 4 เป็นเวลา 2 เดือน และรับการประเมินผลการฝึกงานจากหน่วยงานที่นักศึกษาไปฝึกงานโดยมีอาจารย์ที่ปรึกษาทำหน้าที่ประสานงานเพื่อดูแลให้คำแนะนำร่วมกับหน่วยงานที่นักศึกษาไปฝึกงาน และเมื่อนักศึกษากลับมาจะต้องได้รับการประเมินผล จากการทำรูปเล่มรายงานการฝึกงานด้วย

**2. กิจกรรมของนักศึกษา**

2.1 นักศึกษาเลือกองค์กรวิชาชีพภายนอกตามรายชื่อที่สาขาวิชากำหนดหรือนักศึกษาเลือกติดต่อเอง

2.2 ปฐมนิเทศนักศึกษาก่อนออกฝึกปฏิบัติงาน

2.4 นักศึกษาจัดทำรายงานการฝึกปฏิบัติงานส่งอาจารย์ที่รับผิดชอบ ภายหลังเสร็จสิ้นการฝึกงาน

2.5 สัมมนาหลังการฝึกปฏิบัติงานร่วมกับอาจารย์ที่รับผิดชอบรายวิชาเพื่อทราบประสบการณ์ ข้อเสนอแนะ และแนวทางการพัฒนาด้านการฝึกปฏิบัติงาน

2.6 เรียนรู้วิธีการทำงานในองค์กรวิชาชีพภายนอก

**3. รายงานหรืองานที่นักศึกษาได้รับมอบหมาย**

3.1 หัวข้อเรื่อง ให้จัดทำรายงานผลการปฏิบัติงานตามที่องค์กรวิชาชีพภายนอกกำหนด

3.2 กำหนดส่งรายงานผลการปฏิบัติงานเมื่อเสร็จสิ้นการปฏิบัติงานโดยจะต้องผ่าน

การตรวจสอบของพนักงานพี่เลี้ยง หรือพนักงานขององค์กรวิชาชีพภายนอกที่ดูแลการปฏิบัติงานของนักศึกษา

**4. การติดตามผลการเรียนรู้การฝึกประสบการณ์ภาคสนามของนักศึกษา**

4.1 อาจารย์จากสาขาวิชาการสร้างสรรค์คอนเทนต์ดิจิทัลไปนิเทศงานในองค์กรวิชาชีพภายนอก และพร้อมกับสอบถามข้อมูลเกี่ยวกับการปฏิบัติงานของนักศึกษาจากผู้กำกับการปฏิบัติงานหรือพนักงานพี่เลี้ยง โดยจะมีการนิเทศ 1-2 ครั้ง

4.2 จัดสัมมนาหลังฝึกงานภายนอก เพื่อดูความเปลี่ยนแปลงของพฤติกรรมในด้านการมีส่วนร่วม การแสดงออก การใช้ภาษาไทยที่ถูกต้อง เป็นต้น

4.3 ตรวจสอบจากรายงานที่นักศึกษานำส่ง โดยพิจารณาจากการแสดงออกซึ่งความรู้และการวิเคราะห์สถานการณ์ต่างๆ ขณะฝึกงาน

**5. หน้าที่และความรับผิดชอบของพนักงานพี่เลี้ยงในสถานประกอบการที่ดูแลกิจกรรมในภาคสนาม**

พนักงานพี่เลี้ยง ในองค์กรวิชาชีพภายนอกที่ดูแลการฝึกงานของนักศึกษา จะมีหน้าที่ดูแลและให้คำแนะนำในการปฏิบัติงานของนักศึกษาทั้งในด้านความรู้ วิธีการปฏิบัติงาน ตลอดจนการวางตัวเพื่อให้เข้ากับวัฒนธรรมขององค์กร นอกจากนี้ยังมีหน้าที่ประเมินผลการฝึกงานโดยติดตามพัฒนาการของนักศึกษา ทั้งในด้านความรู้ความสามารถในการเรียนรู้งานและการปรับตัวให้เข้ากับสภาพแวดล้อมและวัฒนธรรมขององค์กร

**6. หน้าที่และความรับผิดชอบของอาจารย์ที่ปรึกษา/อาจารย์นิเทศก์**

ในการดำเนินการจะมีการแต่งตั้งคณะกรรมการดำเนินการวิชาการฝึกงานภายนอกซึ่งคณะกรรมการจะทำหน้าที่ให้คำปรึกษา และเป็นอาจารย์นิเทศ ตลอดจนดำเนินการที่เกี่ยวกับการฝึกงานในรายวิชาการฝึกงานภายนอก ซึ่งมีรายละเอียด ดังนี้

6.1 ติดต่อขอความอนุเคราะห์และได้รับการตอบรับจากองค์กรวิชาชีพภายนอกเพื่อส่งนักศึกษาไปฝึกงาน

6.2 จัดให้นักศึกษาสมัครเข้าฝึกงานตามองค์กรวิชาชีพภายนอก

6.3 จัดปฐมนิเทศก่อนฝึกงานเพื่อเตรียมความพร้อมให้แก่นักศึกษา

6.4 จัดสัมมนานักศึกษาภายหลังเมื่อเสร็จสิ้นการฝึกงาน

6.5 ไปนิเทศนักศึกษาเพื่อให้คำแนะนำในการปฏิบัติงานตลอดจนช่วยแก้ปัญหาหากมี

6.6 ตรวจรายงานฝึกงาน ตลอดจนประเมินผลการฝึกงาน

**7. การเตรียมการในการแนะแนวและช่วยเหลือนักศึกษา**

มีคณะกรรมการของสาขาวิชาการสร้างสรรค์คอนเทนต์ดิจิทัล ดำเนินการวิชาการฝึกงานวิชาชีพ

จะทำหน้าที่ให้การปรึกษาและคำแนะนำแก่นักศึกษาตลอดเวลา

**8. สิ่งอำนวยความสะดวกและการสนับสนุนที่ต้องการจากสถานที่ที่จัดประสบการณ์ภาคสนาม/**

**สถานประกอบการ**

**8.1 ที่พัก** นักศึกษาจัดหาที่พักเอง

**8.2 การเดินทาง** นักศึกษาเดินทางปฏิบัติงานที่องค์กรวิชาชีพภายนอกด้วยตนเอง หรือมีรถรับส่งพนักงานขององค์กรวิชาชีพภายนอกนักศึกษาก็จะเดินทางไปกับรถขององค์กรวิชาชีพภายนอก

**หมวดที่ 5 การวางแผนและการเตรียมการ**

**1. การกำหนดสถานที่ฝึก**

1.1 สาขาวิชาการสร้างสรรค์คอนเทนต์ดิจิทัล จะจัดเตรียมข้อมูลพื้นฐานเกี่ยวกับองค์กรวิชาชีพที่สามารถรับนักศึกษาฝึกงานได้

1.2 นักศึกษาสามารถติดต่อองค์กรวิชาชีพได้ด้วยตนเอง และแจ้งให้อาจารย์ที่ปรึกษาทราบเพื่อดำเนินการต่อไป

**2. การเตรียมนักศึกษา**

สาขาวิชาจะมีการเตรียมนักศึกษาก่อนออกฝึกงาน โดยการจัดปฐมนิเทศเพื่อให้ความรู้ต่างๆ เกี่ยวกับการติดต่อ การปฏิบัติตัว การมีมนุษยสัมพันธ์ การวางตัวในการฝึกงานเป็นพนักงานขององค์กรวิชาชีพภายนอก การปรับตัวให้เข้ากับวัฒนธรรมขององค์กรสำหรับด้านความรู้นั้นนักศึกษาที่อยู่ชั้นปีที่ 4 ได้เรียนรายวิชาบังคับเกือบจะครบทุกรายวิชาแล้ว และเรียนรายวิชาเลือกไปส่วนหนึ่ง จึงมีความรู้เพียงพอที่จะไปฝึกปฏิบัติในสถานการณ์จริงได้

**3. การเตรียมอาจารย์ที่ปรึกษา/อาจารย์นิเทศก์**

อาจารย์ที่ปรึกษาหรืออาจารย์นิเทศ นอกจากจะต้องมีความรู้ในสาขาที่จะไปนิเทศนักศึกษาแล้ว จะต้องมีความเข้าใจในหลักการของการฝึกงานภายนอกเป็นอย่างดี นอกจากนี้ต้องเข้าใจแนวปฏิบัติเกี่ยวกับการประเมินผลการเรียนรู้ด้วย ดังนั้นในการเตรียมการนั้นจึงควรจัดฝึกอบรมอาจารย์ที่จะเป็นอาจารย์ที่ปรึกษาและอาจารย์นิเทศในเรื่องดังกล่าวข้างต้น

**4. การเตรียมพนักงานพี่เลี้ยงในสถานที่ฝึก**

ประสานงานกับองค์กรวิชาชีพภายนอกให้จัดพนักงานที่มีประสบการณ์เป็นพนักงานพี่เลี้ยง

**5. การจัดการความเสี่ยง**

ความเสี่ยงที่อาจเกิดขึ้นมีดังนี้

5.1 ความเสี่ยงจากการเดินทาง ซึ่งอาจเกิดอุบัติเหตุจากการเดินทางได้ วิธีแก้ไขควรหาองค์กรวิชาชีพภายนอกที่อยู่ใกล้กับบ้านหรือที่พักของนักศึกษา หรือให้นักศึกษาเช่าหอพักอยู่ใกล้สถานที่ฝึกงาน ทั้งนี้เพื่อเป็นการลดระยะทางในการเดินทาง

5.2 องค์กรวิชาชีพภายนอกปฏิเสธการรับนักศึกษาฝึกงานกะทันหัน บางครั้งองค์กรวิชาชีพภายนอกที่ตกลงรับนักศึกษาเข้าฝึกงานแล้ว หรือมีการเปลี่ยนแปลงการรับนักศึกษาอย่างกะทันหัน ทั้งนี้อาจเกิดจากมีการเปลี่ยนแปลงนโยบาย หรือมีการเปลี่ยนแปลงผู้บริหารระดับที่มีอำนาจในการตัดสินใจ ดังนั้นในการดำเนินการจึงต้องมีการจัดหาองค์กรวิชาชีพภายนอกสำรองไว้จำนวนหนึ่ง

**หมวดที่ 6 การประเมินนักศึกษา**

**1. หลักเกณฑ์การประเมิน**

1.1 พัฒนาการด้านคุณธรรม จริยธรรม

ประเมินจากความรับผิดชอบในการปฏิบัติงาน การตรงเวลา การแสดงออกซึ่งความซื่อสัตย์สุจริต เป็นต้น

1.2 พัฒนาการด้านความรู้ และทักษะทางปัญญา

ประเมินจากความสามารถในการเรียนรู้งานที่ได้รับมอบหมาย ความละเอียดถี่ถ้วนและรอบคอบในการปฏิบัติงาน

1.3 พัฒนาการด้านความสัมพันธ์ระหว่างบุคคลและความรับผิดชอบ

ประเมินจากการมีมนุษยสัมพันธ์กับพนักงานขององค์กรวิชาชีพภายนอก และความรับผิดชอบ

ในงานหรือภารกิจที่ได้รับมอบหมาย

1.4 พัฒนาการด้านการสื่อสาร และเทคโนโลยีสารสนเทศ

ประเมินจากสอบถามพี่เลี้ยงที่ดูแลรับผิดชอบนักศึกษา

**2. กระบวนการประเมินผลการปฏิบัติงานของนักศึกษา**

2.1 ใช้วิธีการสังเกตความเปลี่ยนแปลงพฤติกรรมของนักศึกษาในด้านต่างๆ

2.2 พิจารณาจากงานที่นักศึกษาจัดทำในระหว่างการฝึกประสบการณ์

2.3 คะแนนการประเมินจากองค์กร

2.4 การสอบปากเปล่าของคณะกรรมการประจำสาขา

2.5 รายงานการฝึกงานวิชาชีพ

**3. ความรับผิดชอบของพนักงานพี่เลี้ยงต่อการประเมินนักศึกษา**

พนักงานพี่เลี้ยงจะต้องประเมินการฝึกงานของนักศึกษา ตามแบบการประเมินของวิทยาลัยนิเทศศาสตร์

**4. ความรับผิดชอบของอาจารย์ผู้รับผิดชอบประสบการณ์ภาคสนามต่อการประเมินนักศึกษา**

อาจารย์ที่ดูแลนักศึกษาฝึกงาน ต้องเก็บรวบรวมข้อมูลทั้งหมดของนักศึกษาจากองค์กรวิชาชีพภายนอก ตลอดจนการตรวจรายงานของนักศึกษา และเป็นคณะกรรมการสอบปากเปล่านักศึกษา และร่วมประเมินผลตามเกณฑ์ที่กำหนด

**5. การสรุปผลการประเมินที่แตกต่าง**

หากการประเมินมีความแตกต่างระหว่างอาจารย์ที่ดูแลกิจกรรมภาคสนาม กับพนักงานพี่เลี้ยงขององค์กรวิชาชีพภายนอกควรจะได้มีการประชุมร่วมกันระหว่างอาจารย์และพนักงานขององค์กรวิชาชีพภายนอกเพื่อร่วมกันหาข้อสรุป เพื่อจะได้ผลการประเมินที่เห็นพ้องต้องการของทั้ง

สองฝ่าย

**หมวดที่ 7 การประเมินและปรับปรุงการดำเนินการของการฝึกประสบการณ์ภาคสนาม**

**1. กระบวนการประเมินการฝึกประสบการณ์ภาคสนามจากผู้เกี่ยวข้องต่อไปนี้**

**1.1 นักศึกษา**

นักศึกษาควรมีส่วนร่วมในการประเมินองค์กรวิชาชีพภายนอกว่าเป็นสถานประกอบการที่สามารถให้ประสบการณ์แก่นักศึกษาหรือไม่ และองค์กรวิชาชีพภายนอกนั้นประกอบกิจกรรมตรงกับที่นักศึกษาเรียนมาหรือไม่

**1.2 พนักงานพี่เลี้ยงหรือผู้ประกอบการ**

ควรมีส่วนร่วมในการประเมินหลักสูตรที่ส่งนักศึกษาไปฝึกประสบการณ์ว่าได้จัดองค์ความรู้ให้นักศึกษาได้เรียนรู้ครอบคลุมสาขาวิชาสื่อสารการตลาดหรือไม่

**1.3 อาจารย์ที่ดูแลกิจกรรมภาคสนาม**

ต้องประเมินในภาพรวมว่า องค์กรวิชาชีพภายนอกมีความเหมาะสมหรือไม่ นักศึกษามีความพร้อมที่เข้าไปฝึกงานในองค์กรวิชาชีพภายนอกนั้นๆ หรือไม่

**1.4 อื่นๆ เช่น บัณฑิตจบใหม่**

ควรให้บัณฑิตใหม่ประเมินเกี่ยวกับการจัดการฝึกงานภายนอกว่าได้ประโยชน์ได้ประสบการณ์วิชาชีพเพียงใด เป็นการส่งเสริมให้มีประสบการณ์พร้อมที่จะเข้าสู่อาชีพหรือไม่

**2. กระบวนการทบทวนผลการประเมินและการวางแผนปรับปรุง**

จากการประเมินในข้อ 7.1 จะสามารถรวบรวมปัญหาตลอดจนวิธีการแก้ไข เพื่อจะได้นำไปวางแผนปรับปรุงสำหรับการดำเนินการในครั้งต่อไป